Іс № 2-.

Ш Е Ш І М

Қазақстан Республикасы атынан

2015- жылғы 21 қаңтар А. қаласы

М. облысы А. қаласының №2 соты құрамында төрағалық етуші судья Р., хатшылықта Д., талапкер Т. қатысуымен, ашық сот отырысында бейнедыбыс жазба қолданып, талапкер Т. жауапкер К. некені бұзу туралы талап арызы бойынша азаматтық ісін қарап,

АНЫҚТАҒАНЫ:

Талапкер сотқа берген талап арызында, жауапкермен 10.10.2012 жылдан бері заңды некеде тұратындығын, ортақ некеден балалары жоқтығын, жанұяда жауапкермен түсінбеушілік болатынын, жанұяны сақтап қалуға ешқандай мүмкіншілік жоқ екенін, жауапкермен ортақ тіл табыса алмайтындарын көрсетіп, некені бұзуды сұраған.

Сот отырысында талапкер Т. талапты қолдап, заңды некені бұзуды сұрайтынын, бір-бірін түсінбейтіндерін, жауапкердің өзінің жанұясымен түсінісіп, бірге тұруға құлқы жоқ екенін, жауапкермен тамыз айынан бірге тұрмайтындарын, татуласуға мерзім қажет етпейтіндігін, некені АХАЖ органында бұзу үшін жауапкер бармаған соң, сотқа жүгінгенін, некені бұзуды нақты шешкендігі туралы түсінік берді.

Жауапкер Т. сот отырысына келмей, сотқа келмеу себептерін хабарламаған. Сондықтан, сот, оның келмеу себептерін дәлелсіз деп тауып, Қазақстан Республикасы АІЖК-нің 187-бабының 4-бөлігіне сәйкес, істі жауапкердің қатысуынсыз қарады.

Сот, талапкердің түсініктемесін тыңдап, іс құжаттарын зерттеп, талап арыз төмендегі негіздерге сәйкес қанағаттандырылуға жатады деп табады.

Қазақстан Республикасы «Неке және отбасы туралы» Заңының 19-бабының 1-бөлігіне сай, егер сот ерлі-зайыптылардың одан әрі бірлесіп өмір сүруі және отбасын сақтауы мүмкін еместігін анықтаса, неке сот тәртібімен бұзылады.

Қазақстан Республикасы «Неке (ерлі-зайыптылық) және отбасы туралы» Кодексінің 21-бабының 2- бөлігіне сәйкес кәмелетке толмаған ортақ балалары бар ерлі-зайыптылардың біреуі бір-біріне мүліктік талаптар болмаған кезде некені (ерлі-зайыптылықты) бұзуға өтініш берсе, ал екіншісі өзінің қарсылықтарының болмауына қарамастан, өз іс-әрекеттерімен не әрекетсіздігімен некені (ерлі-зайыптылықты) бұзудан жалтарса, сот некені (ерлі-зайыптылықты) себептерін анықтамастан некені (ерлі-зайыптылықты) бұзуы мүмкін.

Тараптардың кәмелетке толмаған балалары, мүліктік даулары жоқ, жауапкер сот отырысына келіп, татуласу мерзімін беру туралы арыз берген жоқ, бұл әрекетсіздікті сот некені сақтауға ниетінің жоқтығы деп бағалап, тараптардың некесін бұзуды шешті.

Сот, некенің бұзылуын тіркеу кезінде мемлекет пайдасына төленетін баж салығын жауапкер Т.Б.Касымовтан өндіреді.

 Жоғарыдағылардың негізінде, Қазақстан Республикасы АІЖК-нің 217-221 баптарын басшылыққа алып, сот

ШЕШІМ ЕТТІ:

Талапкер Т. жауапкер К. некені бұзу туралы талабы - қанағаттандырылсын.

К. пен Т. араларындағы 10.10.2012 жылы А. қаласының әділет басқармасымен № санымен тіркелген неке бұзылсын.

Неке сот шешімі заңды күшіне енген күннен бастап тоқтатылған деп есептелсін.

Некенің бұзылуын тіркеу кезінде К. мемлекет пайдасына айлық есептік көрсеткіштің 150 пайызы мөлшерінде баж салығы өндірілсін, Т. баж салығынан босатылсын.

Шешімге наразы болған тарап шешім көшірмесі тапсырылған күннен бастап, он бес күн ішінде М. облыстық сотының апелляциялық сот алқасына А. қаласының №2 соты арқылы, Қазақстан Республикасы АІЖК 334, 335 баптарының талаптарын сәйкес апелляциялық тәртіппен шағым беруі немесе прокурор наразылық келтіруге құқылы.

 Төрағалық етуші судья: Р.

Көшірмесі дұрыс.

Төрағалық етуші судья: Р.